## Uredba o određivanju granice pomorskog dobra na dijelu k.o. Kostrena - Lucija

### NN 21/2002 (6.3.2002.), Uredba o određivanju granice pomorskog dobra na dijelu k.o. Kostrena - Lucija

# Vlada Republike Hrvat­ske

485

Na teme­lju članka 50. stavka 6. Pomorskog zakonika (»Narodne novine«,
br. 17/94, 74/94 i 43/96), Vlada Republike Hrvat­ske je na sjednici održanoj
28. ve­ljače 2002. godine donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. KOSTRENA – LUCIJA

Članak 1.

Ovom Uredbom određuje se
granica pomorskog dobra na dijelu k.o. Kostrena – Lucija, za područje
uvale Žurkovo.

Članak 2.

Granica pomorskog dobra iz
članka 1. ove Uredbe započi­nje u točki 1, koja predstav­lja spoj betonske rive
benzinske crpke i ruba pokosa. Od točke 1 granica nastav­lja u smjeru
sjever-sjeveroistok prateći kameni zid, te dolazi do točke 2 koja predstav­lja
završetak kamenog zida, te zaobilazeći šaht dolazi do točke 3, odnosno početka
šetnice. Od točke 3 granica nastav­lja u smjeru sjeveroistoka prateći kopneni
rub šetnice do točke 4, odnosno mjesta gdje kopneni rub šetnice siječe
produžetak pravca zad­nje stepenice stepeništa za Hotel Luciju. Od točke 4
granica nastav­lja produžetkom pravca zad­nje stepenice, a nada­lje rubom zad­nje
stepenice, te nada­lje do početka kamenog zida koji ograđuje izvlačilište,
odnosno do točke 5. Od točke 5 granica nastav­lja kamenim zidom izvlačilišta i
dolazi do točke 6 u kojoj se kameni zid izvlačilišta spaja s ogradnim zidom
obite­ljske kuće. Od točke 6 granica nastav­lja prateći zid obite­ljske kuće,
te nada­lje morski rub terase navedene kuće, zatim do­nji rub pokosa, potporne
zidove i proče­lja zgrade sve do završetka bloka zgrada, odnosno do točke 7. U
točki 7 granica se lomi u smjeru sjeveroistoka, te nastav­lja kopnenim rubom
asfaltiranog platoa prateći sjevero­istočni rub okućnice, zatim južni rub
prilaznih stepenica, niski kameni zidić sve do točke 8, koja predstav­lja
početak metalne ograde. Od točke 8 granica luke nastav­lja u smjeru juga
prateći metalnu ogradu, a zatim ogradni zid dvorišta kuće, te ogradni zid
terase Restorana Marina i dolazi do točke 9, koja predstav­lja spoj ogradnog
zida terase Restorana Marina s ulaznom rampom luke posebne namjene. Od točke 9
granica prelazi prilaznu cestu za uvalu Žurkovo, te u točki 10 dolazi do
početka kamenog zidića na kopnenoj strani šetnice. Od točke 10 granica nastavl­ja
kamenim zidićem na kopnenoj strani šetnice u smjeru juga, a zatim produžetkom
pravca kamenog zidića do točke 11, koja predstav­lja spoj produžetka pravca
kamenog zidića i kopnenog ruba šetnice. U točki 11 granica se lomi u smjeru
zapada i nada­lje nastav­lja kopnenim rubom šetnice u du­ljini od 21 metar do
točke 12. U točki 12 granica se lomi pod pravim kutem u smjeru sjevera, prelazi
šetnicu i u točki 13 dolazi do južnog ogradnog zida terase JK Galeb Kostrena.
Od točke 13 granica nastav­lja u smjeru zapada prateći južni ogradni zid, te
nada­lje produžetak pravca južnog ogradnog zida JK Galeb, te u točki 14 izbija
na morsku obalu, gdje za područje uvale Žurkovo i završava, a sve kako je
ucrtano i označeno u grafičkom prilogu na kopiji katastarskog plana k.o.
Kostrena – Lucija, broj lista katastarskog plana 16, 17 i 19 u mjerilu 1:1000 i
na snimci stvarnog sta­nja u mjerilu 1:1000.

Članak 3.

Grafički prilozi iz članka 2.
ove Uredbe, sastavni su dio Uredbe i ne objav­ljuju se u »Narodnim novinama«.

Članak 4.

Na teme­lju ove Uredbe,
nadležna tijela izvršit će potrebne rad­nje u vezi s evidencijom pomorskog
dobra.

Članak 5.

Ova Uredba stupa na snagu osmog
dana od dana objave u »Narodnim novinama«.

Klasa: 934-01/01-02/100
Urbroj: 5030116-02-1
Zagreb, 28. ve­ljače 2002.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 21/2002-485